CELEX: 62010TN0338
Language: fi
Date: 2010-08-18 00:00:00
Title: Asia T-338/10: Kanne 18.8.2010 — Komissio v. Tornasol Films

23.10.2010   
            
            
               FI
            
            
               Euroopan unionin virallinen lehti
            
            
               C 288/47
            
         
      Kanne 18.8.2010 — Komissio v. Tornasol Films
      (Asia T-338/10)
      ()
      (2010/C 288/89)
      Oikeudenkäyntikieli: espanja
      
         Asianosaiset
      
      
         Kantaja: Euroopan komissio (asiamies: A.-M. Rouchaud-Joët, avustajanaan asianajaja R. Alonso Pérez-Villanueva)
      
         Vastaaja: Tornasol Films, SA (Madrid, Espanja)
      
         Kantajan vaatimukset
      
      
                  —
               
               
                  vastaaja on velvoitettava maksamaan kantajalle 19 554 euron suuruinen summa, johon on lisättävä 14.4.2009 alkaen laskettava viiden prosentin vuosittainen viivästyskoko,
               
            
                  —
               
               
                  Tornasol Films, SA on velvoitettava korvaamaan kaikki tästä menettelystä aiheutuvat oikeudenkäyntikulut.
               
            
         Oikeudelliset perusteet ja pääasialliset perustelut
      
      Tämä kanne koskee komission ja vastaajan MEDIA Plus-ohjelman yhteydessä tekemän sopimuksen mukaisten velvoitteiden väitettyä laiminlyöntiä.
      Kyseisessä sopimuksessa todetaan, että edunsaajan on talletettava sille yhteisön tukena maksettua summaa vastaava summa erityiselle tilille 30 päivän kuluessa tuotannon aloittamisesta ja toimitettava komissiolle kyseisen summan uudelleen sijoittamista koskeva suunnitelma samasta päivästä alkaen laskettavan kuuden kuukauden määräajan kuluessa.
      Kantaja väittää vaatimustensa tueksi, että
      
                  —
               
               
                  vastaaja ei ole noudattanut näitä sopimuksen mukaisia velvoitteita vaikka se ei ole esittänyt minkäänlaisia väitteitä tai kiistänyt komission lähettämää veloitusilmoitusta
               
            
                  —
               
               
                  siinä tapauksessa, että edunsaaja ei ole noudattanut sopimuksen mukaisia velvoitteitaan, komissiolla on sopimuksen sanamuodon mukaan oikeus purkaa se ja vaatia taloudellisena tukena maksettujen summien palauttamista
               
            
                  —
               
               
                  vastaaja ei ole palauttanut maksettuja summia useista muistutus- ja kehotuskirjeistä huolimatta.